《寄深甫君章》
宋代·刘敞

烂漫十日饮，未快远别情。醉魂几时醒，直见颍水清。

前欢绝莫寻，离念纷更盈。车骑暂休汝，赏晤得时英。

披襟两相照，话言仆屡更。论史既衮衮，说经亦铿铿。

一觞亦一咏，乐事真相并。会合固难常，我独嗟南行。

回首念前好，感物非嘤鸣。明发成寤歌，勉勉趣遥程。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。